ان الله قد انزل ان القبلة تحولت الى مكة المكرمة الى الكعبة وهم بيصلوا غيروا الاتجاه بتاعهم. يعني الامتثال والاتباع. يعني ايه هو طب هو ليه القبلة كانت الاول كده وبعد كده بقت كده؟ زي دكتور بالظبط انت رحت له يقول لك خد الدواء الفلاني
واول ما يعدي اسبوع على اخد الدوا تعالالي عشان هغيره لك واكتب لك دواء تاني. ده دايما المسار الطبي مع الاطباء فكذلك الله سبحانه وتعالى يعني الله بيعالجنا وبيعالج نفوسنا فتلاقي ان في حكم نزل الاول امتحان للنفوس توجهوا الى القبلة بتاعة اليهود الاول الى
بيت المقدس امتحان صعب جدا. امتحان نفسيا كان صعب جدا على الصحابة. ان اليهود بيعادونا وان اليهود بيكيدوا لنا وان اليهود لذلك ربنا فرض عليهم هذه القبلة. يعني تهيئة جبارة لانكسار النفوس لشرع الله. وان كانت لكبيرة الا على الذين هدى الله. كانت حاجة صعبة جدا
الا على من هداهم الله انهم يكسروا نفوسهم لدين ربنا. يا اخوانا مصيبة الامة دي او مصيبتنا ان احنا نفسيتنا بتغلب دينا. تلاقي نفسك ما بتكلميش جارتك. ليه؟ اصلها قالت لي الكلمة الفلانية. نفسيتك غلبت دينك. نفسيتك طلعت اقوى من دينك
انت ما بتكلمش قريبك الفلاني ليه؟ اصله ظلمني وافترى علي. نفسيتك غلبت دينك. انت ما بتكلمش صاحبك الفلاني ليه؟ اصل هو عمل في كزا في. نفسيتك غلبت دينك. يا اخوانا الصحابة كان دينهم بتغلب نفسيتهم. هو ده الدين. ان دينك يبقى اقوى من نفسيتك. مش الدين انك انت تصلي وتصوم بقى
انما لما تغضب من فلان فجأة تبقى انسان تاني. لما تيجي تتعامل في فلوس او حد يزلمك فجأة تبقى انسان تاني. لما لما لما لما لما فجأة تبقى انسان تاني
ساعة الجواز حاجة جميلة ساعة الطلاق تحس انهم بني ادمين تانيين. لا يمكن ليه؟ لان النفوس بتغلب الدين فمسجد القبلتين بيعلمنا ازاي احنا دينا يغلب نفسياتنا. ازاي ان انا زعلان من فلان ومع زلك باخدمه. ازاي ان انا زعلان من قريبي فلان او هو حاول يزلمني ومع زلك بوصله. ازاي
الخيار الفلاني بيقاطعني ومع زلك انا بوصل معه. ازاي ان دينا نغلب نفسيتنا وبعد كده ان شاء الله بازن الله رايحين الى قباء كلنا المفروض اتوضينا طبعا في الفندق يعني لان هو ده البيت بتاعنا هنا. ونذهب الى قباء نصلي ركعتين فلنا بازن الله اجر عمرة. اجر عمرة
تخيل بقى ركعتين بعمرة. يعني شف السفرية دي كلها والفلوس اللي احنا دافعينها واللي ركبنا الطيارة والباصات عشان نعمل عمرة. طب تخيل بقى انت رايح تصلي ركعتين بعمرة. يبقى هتصليهم ازاي بقى
يبقى مش ركعتين خطف بقى مش ركعتين نقر بقى. يعني استشعر ان الركعتين دول ثوابهم ثواب عمرة. فعيش فيهم كويس كده وعيش مع المعاني بتاعتهم. بس ما تعيش اوي يعني عشان الباصات ما تسبناش وتمشي. يعني ايه نعيش نص نص كده ان شاء الله. وبعد كده
اه يعني ربع ساعة كده مسلا في الركعتين يعني الله المهم الخشوع يعني. المهم القلوب تبقى مستحضرة كده المعاني. التجمع التجمع التجمع بعد قد ايه التجمع ما بعد نص عمل النزول التجمع بعد نص ساعة من النزول بازن الله سبحانه وتعالى. آآ آآ ليه الركعتين بعمرة في مسجد قباء النبي عليه الصلاة والسلام كان بيسبت يوم السبت
لزيارة مسجد قباء ده ورد. زي ما كان عنده ورد قيام ليل كده. كان عنده ورد زيارة مسجد قباء. لان ده اول مسجد بني في الاسلام اصلا. فالنبي عليه الصلاة والسلام كان عنده
ونزل فيه قرآن لبيت اسس على التقوى من اول يوم احق ان تقوم فيه. لمسجد اسس على التقوى. جزاك الله خيرا. من اول يوم احق ان تقوم فيه. فنزل فيه
فيه رجال يحبون ان يتطهروا. والله يحب المتطهرين. فمسجد قباء مسجد فيه قرآن وده اول بيت وضع في الاسلام. يعني بقى سواب الصلاة في ركعتين بعمرة زي الحرم المكي اللي هو اول بيت وضع في الارض كلها. لان الاتنين فيهم وجه تشابه. وذكر العلماء يعني عديد من اوجه التشابه
بين المسجدين آآ مسجد قباء والمسجد الحرام. طيب يا جماعة المفروض ان احنا بازن الله سبحانه وتعالى يعني آآ يعني نفتكر واحنا رايحين قباء ان آآ يعني الصحابة قباء ده بايديهم. يعني احساس بناء بناة الاسلام. انت بنيت للدين ايه؟ يعني الصحابة ماتوا وهم بنوا للدين معالم. انت بنيت لدين ربنا ايه؟ وانت رايح مسجد قبي
وبقى كده تستشعر آآ احساس البناة الاوائل. الناس اللي بنوا لدين ربنا. اول من بنوا لدين الله في الارض يعني عايزين نعيش بقى بقلوبنا مع المعاني العالية اللي في هزه الاماكن ان شاء الله بازن الله اقول قولي هزا واستغفر الله لي ولكم
النبي عليه الصلاة والسلام كان بيروح كل يوم سبت مسجد قباء يا اما راكبا يا اما ماشيا. يعني احيانا ماشي واحيانا راكب. كان نفسنا طبعا يبقى فيه مدة اطول في المدينة نطبق مرة بقى سنة
ان احنا نروح ماشيين هي اقصى حاجة عرفنا نطبقها ان احنا نزوره يوم السبت. زي ما النبي عليه الصلاة والسلام كان بيزورنا. طبعا يعني مش يوم السبت سواب مسجد قباء مش اعلى من يوم الحد ولا
الاتنين وانما هي محاولة ان احنا نقتفي اسر النبي عليه الصلاة والسلام